Na temelju članka 391. stavka 1. Zakona o vlasništvu i drugim stvarnim pravima („Narodne novine“  br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.) članka 34. stavka 1. točke 11. i 21. Statuta Grada Osijeka (Službeni glasnik Grada Osijeka br. 6/01., 3/03., 1A/05., 8/05., 2/09., 9/09., 13/09., 9/13., 12/17., 2/18., 2/20., 3/20., 4/21., 5/21.-pročišćeni tekst i 8/24.), članka 4., 6. i 9. Odluke o prodaji stanova u vlasništvu Grada Osijeka (Službeni glasnik Grada Osijeka br. 7A/10.) i Odluke Gradonačelnika Grada Osijeka (KLASA: 371-05/24-01/1, URBROJ: 2158-1-02-24-6) od 13. studenoga 2024. godine, raspisuje se
N A T J E Č A J

za prodaju stambenih objekata
I.

Predmet su natječaja sljedeće nekretnine u Osijeku:
1. Strma 6B, stan koji je samostojeća građevinska cjelina nekretnine označene kao kčbr. 1227/2, Ulica Strma 6C, Ulica Splavarska 26, površine 299 m2, upisan u zk.ul.br. 1199, 4. Suvlasnički dio: 1284/10000 ETAŽNO VLASNIŠTVO (E-4) k.o. Osijek, kao stan D koji se nalazi u prizemlji i katu, a sastoji se od hodnika s kuhinjom, sobe, WC-a i sobe, ukupne površine 22,97 m2, te sporednog dijela koji se sastoji od terase površine 4,72 m2, spremišta od 3,38 m2 i spremišta od 0,99 m2, u vlasništvu Grada Osijeka.
Energetskim certifikatom za stambene zgrade br. F_1404_2021_10170_SZ2 od 25. rujna 2024. godine utvrđen je energetski razred G i G.
Nekretnina je u naravi stambeni objekt u lošem građevinskom stanju

Početna prodajna cijena nekretnine iznosi 9.550,00 EUR.
2. Vijenac Ivana Meštrovića 54, stan koji se nalazi u stambenoj zgradi izgrađenoj na kčbr. 6655/22, jednosoban stan broj 2 u suterenu ukupne površine 16,94 m2, te sporedni dio koji se sastoji od ostave u suterenu površine 1,80 m2, upisan u zk.ul.br. 20479, 2. suvlasnički dio s neodređenim omjerom ETAŽNO VLASNIŠTVO (E-2) k.o. Osijek, u vlasništvu Grada Osijeka.
Nekretnina je u naravi stambeni objekt u lošem građevinskom stanju

Početna prodajna cijena nekretnine iznosi 7.070,00 EUR.
3. Franje Kuhača 31, stan koji se nalazi u stambenoj zgradi izgrađenoj na kčbr. 5790, dvosoban stan broj 1 u prizemlju lijevo ukupne površine 56,37 m2, upisan u zk.ul.br. 8006, 10. suvlasnički dio: 686/10000 ETAŽNO VLASNIŠTVO (E-10) k.o. Osijek, u vlasništvu Grada Osijeka.
Energetskim certifikatom za stambene zgrade br. F_1404_2021_10169_SZ2 od 25. rujna 2024. godine utvrđen je energetski razred G i G.

Nekretnina je u naravi stambeni objekt u lošem građevinskom stanju i sastoji se od dvije cjeline koje međusobno nisu povezane.
Početna prodajna cijena nekretnine iznosi 31.300,00 EUR.

4. Gorička 12, označena kao kčbr. 7427, kuća i dvorište, površine 288 m2, upisane u zk.ul.br. 1518 k.o. Osijek, kao vlasništvo Grada Osijeka.
Nekretnina je u naravi stambeni objekt u ruševnom stanju.

Početna prodajna cijena nekretnine iznosi 37.800,00 EUR.
5. Naselje Vladimira Nazora 20, stan br. 7, koji se nalazi na prvom katu stambene

zgrade izgrađene na kčbr. 2159, 2161/2, 2163, 2187 i 2189/1 k.o. Osijek koja nije evidentirana u katastru i zemljišnoj knjizi. Stan u izvanknjižnom vlasništvu Grada Osijeka sastoji se od dvije sobe, kuhinje, blagovaonice, ostave, kupaonice, hodnika i lođe, neto korisne površine 50,42 m2, s pripadajućom drvarnicom. 

Energetskim certifikatom za stambene zgrade br. F_1404_2021_10171_SZ2 od 29. rujna 2024. godine utvrđen je energetski razred C i C.
Početna prodajna cijena nekretnine iznosi 80.100,00 EUR.

II.
Nekretnine  iz točke I. ovog natječaja prodaju se prema načelu „viđeno-kupljeno“, što isključuje sve naknadne prigovore kupca.
Nekretnine iz točke I. pod rednim brojem 1., 2., 3. i 4. ovog natječaja slobodne su od osoba i stvari, a nekretninu pod rednim brojem 5. koristi najmoprimac na temelju ugovora o najmu stana. Najmoprimac stana ima pravo prvokupa, uz uvjet da je sudionik natječaja te da prihvaća najvišu ponuđenu cijenu stana.
III.


Pravo sudjelovanja na natječaju imaju fizičke i pravne osobe koje prema pozitivnim propisima mogu stjecati pravo vlasništva na nekretninama u Republici Hrvatskoj i isti mogu dati samo jednu ponudu za svaku nekretninu.
Sudionik natječaja ne može biti osoba koja ima duga prema Proračunu Grada Osijeka i trgovačkim društvima u većinskom vlasništvu Grada Osijeka.
IV.


Ponuditelj koji sudjeluje na natječaju dužan je na ime jamčevine uplatiti 10 % od početne prodajne cijene nekretnine iz točke I. ovog natječaja, na žiro-račun Proračuna Grada Osijeka IBAN HR5023600001831200002, model 68, poziv na broj 7820-OIB i mora biti uplaćena virmanskim nalogom ili općom uplatnicom (ne kompenzacija).
V.


Pisanu ponudu s pripadajućom dokumentacijom ponuditelj je dužan dostaviti u zatvorenoj omotnici s naznakom: „Ponuda za natječaj – kupnja stambenog objekta – ne otvaraj“, preporučenom poštanskom pošiljkom na adresu Grada Osijeka, Franje Kuhača 9, 31000 Osijek ili putem pisarnice Grada Osijeka na istoj adresi, najkasnije do 16. prosinca 2024. 

Ako se ponuditelj natječe za više nekretnina koja su predmet natječaja, za svaku nekretninu potrebno je dostaviti odvojenu ponudu u posebnoj omotnici te uplatiti jamčevinu.   
VI.


Pisana ponuda mora sadržavati:
1. naziv, odnosno osobno ime ponuditelja

2. redni broj nekretnine u natječaju te adresu i opis nekretnine za koji se podnosi ponuda

3. visinu ponuđene kupoprodajne cijene nekretnine u eurima, izraženu u apsolutnom    

    iznosu, a ne u postotku ili opisnom iznosu u odnosu na druge ponuditelje

4. broj računa na koji će se vratiti uplaćena jamčevina.


Uz pisanu ponudu sudionici natječaja obvezni su priložiti:
1. ovjerenu presliku osobne iskaznice ili drugog odgovarajućeg identifikacijskog         

    dokumenta ako je ponuditelj fizička osoba

2. ovjerenu presliku rješenja o upisu u sudski ili drugi odgovarajući registar ako je    

    ponuditelj pravna osoba

3. dokaz o plaćenoj jamčevini

4. ovjerenu izjavu kojom ponuditelj pod punom materijalnom i kaznenom odgovornošću    

    izjavljuje da nema duga prema Gradu Osijeku i trgovačkim društvima u većinskom    

    vlasništvu Grada Osijeka.
VII.


Postupak natječaja provodi Povjerenstvo za provođenje javnog natječaja za prodaju stambenih objekata - u daljnjem tekstu: Povjerenstvo.


Otvaranje ponuda obavit će se javno 20. prosinca 2024. godine u 10 sati u prostorijama Grada Osijeka na adresi u Osijeku, Franje Kuhača 9.

Povjerenstvo provodi postupak otvaranja ponuda na kojem mogu biti nazočni ponuditelji ili njihovi punomoćnici, pod uvjetom da su nazočni do trenutka unošenja podataka o ponuditeljima. Povjerenstvo otvara ponude i zapisnički utvrđuje pravovaljanost, potpunost i pravodobnost svake ponude te utvrđuje iznos najviše ponuđene kupoprodajne cijene nekretnine, a nepravodobne i nepotpune ponude neće se razmatrati. Ukoliko dva ili više ponuditelja ponude istu najvišu cijenu nekretnine, odmah nakon otvaranja ponuda pristupit će se usmenom javnom nadmetanju, a ponuđena najviša cijena početna je cijena nekretnine.


Nakon okončanja postupka otvaranja ponuda, Povjerenstvo utvrđuje najpovoljniju

ponudu koja uz ispunjenje uvjeta iz natječaja sadrži i najvišu ponuđenu kupoprodajnu cijenu nekretnine.
VIII.
Povjerenstvo u roku od pet dana od dana otvaranja ponuda preporučenim pismom

obavještava osobu s pravom prvokupa o najvišoj ponuđenoj kupoprodajnoj cijeni stana postignutoj na javnom natječaju, uz poziv da se u daljnjem roku od 30 dana od dana primitka pismena izjasni o tome da li prihvaća ponuđenu cijenu i uvjete prodaje.

Ako osoba s pravom prvokupa prihvati ponuđenu cijenu stana i uvjete prodaje,

Povjerenstvo ga predlaže za najpovoljnijeg ponuditelja, a ako se ista ne izjasni u roku iz

stavka 1. ovog članka ili izjavi da ponudu ne prihvaća, Povjerenstvo predlaže kao najpovoljnijeg ponuditelja osobu koja je podnijela najpovoljniju ponudu.
IX.


Povjerenstvo predlaže donošenje Odluke o izboru najpovoljnijeg ponuditelja za svaku pojedinu nekretninu, odnosno o neprihvaćanju niti jedne ponude.


Gradonačelnik odnosno Gradsko vijeće Grada Osijeka, na temelju provedenog postupka natječaja i prijedloga Povjerenstva, donosi Odluku o najpovoljnijem ponuditelju.

Gradonačelnik i Gradsko vijeće Grada Osijeka zadržavaju pravo, bez navođenja

razloga po provedenom natječajnom postupku, ne prihvatiti niti jednu od prispjelih ponuda.
X.


Odluka iz prethodne točke preporučenim pismom dostavlja se svim ponuditeljima i najmoprimcu, s napomenom da u prostorijama Grada Osijeka imaju mogućnost uvida u zapisnik Povjerenstva te da mogu dati prigovor Gradonačelniku ili Gradskom vijeću Grada Osijeka u roku od 8 dana od dana primitka pismena.
XI.


Nakon donošenja odluke po prigovoru odnosno protekom roka za podnošenje prigovora Grad Osijek pozvat će najpovoljnijeg ponuditelja da najkasnije u roku od osam dana od dana primitka poziva pristupi sklapanju ugovora o kupoprodaji nekretnine.

Iznos kupoprodajne cijene nekretnine kupac je dužan isplatiti najkasnije u roku od 90 dana od dana potpisa ugovora, a ako ne isplati iznos u roku, ugovor se smatra raskinutim te isti gubi pravo na povrat uplaćene jamčevine. Iznimno, Gradonačelnik Grada Osijeka, na zamolbu kupca iz opravdanih razloga, može produžiti rok iz prethodnog stavka najduže za 60 dana.


Kupoprodajni ugovor mora sadržavati odredbu da se kupac odriče prava potraživanja naknade štete u slučaju raskida kupoprodajnog ugovora zbog pravnih 

nedostataka na kupljenoj nekretnini, odnosno naknade štete zbog vođenja postupka uknjižbe prava vlasništva.
XII.


Jamčevina se kupcu nekretnine uračunava u kupoprodajnu cijenu nekretnine, a ponuditelju čija ponuda nije prihvaćena vratit će se najkasnije u roku od 30 dana od dana donošenja Odluke o izboru najpovoljnijeg ponuditelja.


Najpovoljniji ponuditelj koji odustane nakon otvaranja ponuda ili ne pristupi sklapanju ugovora, gubi pravo na povrat uplaćene jamčevine.
XIII.


Najmoprimcu kojem je Elaboratom procjene tržišne vrijednosti nekretnine izrađenom od strane sudskog vještaka za procjenu nekretnina utvrđen iznos nužnih i korisnih, neamortiziranih ulaganja u stanu koja je najmoprimac izvršio vlastitim sredstvima, umanjuje se kupoprodajna cijena stana za utvrđeni iznos odnosno isti mu Grad Osijek isplaćuje ako nije kupac stana.
XIV.
Sve ostale informacije o provedbi ovog natječaja i razgledanju nekretnina koje su predmet natječaja mogu se dobiti u Gradu Osijeku, Upravnom odjelu za gospodarenje imovinom i vlasničko-pravne odnose, Odsjeku za gospodarenje nekretninama, Franje Kuhača 9 ili pozivom na broj telefona:  031/321-350.
KLASA: 371-05/24-01/1






URBROJ: 2158-1-02-24-8
Osijek,  26. studenoga 2024. 


                            
                                                                                                   GRADONAČELNIK
                                                                                                 Ivan Radić, mag. oec., v.r.

